
           Republika Hrvatska
     Trgovački sud u Bjelovaru
Bjelovar, Šetalište dr. I. Lebovića 42

Poslovni broj: 5 St-295/2017-38


Trgovački sud u Bjelovaru, po sutkinji pojedincu Mariji Petrina Kubica, u predstečajnom postupku nad dužnikom VOĆNJAK društvo s ograničenom odgovornošću za proizvodnju i usluge, Bjelovar, Matice Hrvatske 4/1, OIB: 52871551229, MBS: 030104368, kojeg zastupa punomoćnik Ivan Župan, odvjetnik u Zajedničkom odvjetničkom uredu Ivan Župan i Melita Babić, Zagreb, 18. siječnja 2018. donio je sljedeći

Z A K L J U Č A K

I. Određuje se ročište za glasovanje o Izmijenjenom Planu restrukturiranja dužnika VOĆNJAK d.o.o. Bjelovar, Matice Hrvatske 4/1, OIB 52871551229, za dan 15. veljače 2018.  u 10,00 sati u zgradi Trgovačkog suda u Bjelovaru, sudnica br.1, na koje se pozivaju vjerovnici, dužnik i povjerenik.
II. Izmijenjeni Plan financijskog restrukturiranja za koji će vjerovnici glasovati objavljen je 14. prosinca 2017. na mrežnoj stranici e-oglasna ploča Trgovačkog suda u Bjelovaru. 
III. Vjerovnici odlučuju o planu restrukturiranja glasovanjem (čl.55. st.6. Stečajnog zakona, "Narodne novine" broj 71/15 i 104/17, dalje: SZ). 
Na pravo glasa vjerovnika za glasovanje o planu restrukturiranja na odgovarajući se način primjenjuju pravila stečajnog zakona o utvrđivanju prava glasa o stečajnom planu (čl.56. SZ). 
Vjerovnici glasuju pisanim putem na propisanom obrascu za glasovanje. Obrazac za glasovanje mora biti dostavljen sudu najkasnije do početka ročišta za glasovanje, te ga mora potpisati i ovjeriti ovlaštena osoba. Ako je vjerovnik pravna osoba, uz obrazac mora biti priložen dokaz da ga je potpisala ovlaštena osoba. Ako vjerovnici do početka ročišta za glasovanje ne dostave obrazac za glasovanje ili dostave obrazac iz kojeg se ne može nedvojbeno utvrditi kako su glasovali, smatrat će se da su glasovali protiv plana restrukturiranja (čl.58. st.1. SZ). 
Vjerovnici nazočni na ročištu glasuju na propisanom obrascu za glasovanje. Ako vjerovnici s pravom glasa ne glasuju ni na tom ročištu, smatrat će se da su glasovali protiv plana restrukturiranja (čl.58. st.2.SZ).
U Bjelovaru 18. siječnja 2018.
          Sutkinja
                                                                                       Marija Petrina Kubica v.r.

Za točnost otpravka - ovlašteni službenik
                  Željka Vitez

